Man opgehang ná gru-moord op driejarigeArgieffoto Kol. Ronel Otto, woordvoerder van die polisie, het gesê die driejarige Frederick Makeka se kop en geslagsdele is Maandagmiddag afgesny by sy huis in Maleboho, sowat 90 km noordwes van Polokwane. “Die gemeenskap het ŉ man wat gehuur is om aan die gesin se huis se dak te werk daarvan beskuldig dat hy die seuntjie vermoor het. Lede van die gemeenskap het die man aangerand voordat hulle hom opgehang het.” Volgens Otto is die seuntjie se lyk deur sy oom in ŉ kamer in ŉ ander huis op dieselfde perseel gevind. Die seuntjie en ŉ maatjie het glo op die stoep van die huis gelê en slaap toe hy deur die verdagte na die ander huis geneem en vermoor is. Otto het gesê die seuntjie se afgesnyde liggaamsdele is in die kamer gevind sowel as ŉ mes wat in ŉ kledingstuk toegedraai was. Niemand is nog in hegtenis geneem nie en die polisie ondersoek twee sake van moord.